আইনি বাধায় ফের এসএসসি নিয়োগ বন্ধ হওয়ার আশঙ্কা ৷ ফের স্কুল সার্ভিস কমিশনের বিরুদ্ধে আদালতের দ্বারস্থ এক নিয়োগপ্রার্থী ৷ পশ্চিম মেদিনীপুরের বাসিন্দা ওই নিয়োগ প্রার্থীর দাবি, ইন্টারভিউ হওয়ার পর প্যানেলে নাম নেই তাঁর ৷ এর পিছনে কমিশনের যুক্তি, ওই পরীক্ষার্থীর বিএড সার্টিফিকেট নেই ৷ এতেই আপত্তি জানিয়ে কলকাতা হাইকোর্টের দ্বারস্থ ওই পরীক্ষার্থী ৷ তাঁর বক্তব্য, ‘বিএড না থাকলে পরীক্ষায় পাশ করলাম কি ভাবে ?’ বেনিয়মের অভিযোগ তুলে অবিলম্বে নিয়োগ বন্ধ করার দাবিতে হাইকোর্টে মামলা করেছেন ওই চাকরিপ্রার্থী ৷ ফলে আরও একবার মামলার বেড়াফাঁসে একাদশ-দ্বাদশ শ্রেণির শিক্ষক নিয়োগ ৷